Kom kuier hier met jou volgende sloertoer deur die KaapTafelberg in Kaapstad. (Foto: Brent Ninaber/Unsplash) Die opwinding van die reis is gewoonlik die dryfveer wanneer iemand besluit om ŉ padrit met die motor aan te pak en die Kaapprovinsie is behoorlik deurdrenk met natuurlike skoonheid. Motus.cars, ŉ aanlyn motorhandelaar, het ŉ emmerskoplys saamgestel van plekke wat jy moet besoek met jou volgende reis deur die Wes-Kaap. Die Weskus is dalk nie party mense se heel eerste keuse vir ŉ sloertoer as hulle die Wes-Kaap besoek nie, maar die omgewing bied ŉ wonderlike verskeidenheid van kusdorpe soos Yzerfontein en Paternoster. Daar is ook ŉ hele paar binnelandse juwele soos Darling. Die Weskus is ŉ uitstekende bestemming vir watersport, talle buitemuurse aktiwiteite, ongerepte strande en ŉ skouspel van seisoenale veldblomme. Weskus Nasionale Park (Foto verskaf deur Ankia Wolf) Die Tuinroete is een van Suid-Afrika se weelderigste en mooiste gebiede. Dit spog met ŉ oorvloed van bekoorlike dorpe en toevlugsoorde in die woud, insluitende kusdorpe soos Mosselbaai, Knysna en Plettenbergbaai. Die omgewing is geseën met majestueuse natuurskoon, smaraggroen woude en warmer oseane langs die kus van die Indiese Oseaan. (Foto: SANParke/Facebook) Daar is nie veel paaie in die wêreld wat daarmee vergelyk kan word soos om deur die Kaapse Skiereiland te ry nie. Besoek die wêreldbekende Kaappunt of kom maak ŉ draai in Kalkbaai, Llandudno, ry oor Chapman’s Peak, of kom maak ŉ draai in Simonstad. [Foto: @shamier_ocean via Chapmans Peak Drive, Facebook] ŉ Sloertoer deur die Klein-Karoo bied jou waarskynlik nie die langste padrit nie, maar dit is beslis die moeite werd om hierdie omgewing te kom verken, veral omdat dit aansluit by die bekende Roete 62 – die wêreld se langste wynroete. Hierdie skerp, barre landskap, wat gekontrasteer word met sy lewendige dorpe, gaan vinnig jou hart oorrompel en weer laat kom kuier. As jy die snelweg agterlaat en die tweebaanteerpad na die berge in die verte ry, is daar lae heinings en klein uithangborde met geen groot vertoon. My vriendin sê die Karoo stroop jou van aansit en groot verwagtinge: dit gee onvoorwaardelik op ŉ eerlike, geen-glans manier. (Foto verskaf deur Clifford Roberts en Roam.) ŉ Reis deur die Overberg onthul ŉ oorvloed van kus- en binnelandse dorpe om te ontdek. Verwag golwende bergreekse, ŉ onvergeetlike kuslyn en van die beste walvisuitkykpunte in die wêreld. Of jy nou Clarence-rylaan neem of met die R44-pad langs ry, of vlugtig koers kies na die binneland om die Botrivier-strandmeer te sien voor jy weer by die R43 aansluit, die Overberg-streek is nou maar net een van daardie moet-sien plekke. R44-roete. (Foto: Esté Meyer Jansen/Maroela Media)